Public procurement notice: Contract Award Notice
Published: 2024-12-11
Buyer: ΑΝΑΠΤΥΞΙΑΚΗ ΑΘΗΝΑΣ ΑΝΩΝΥΜΟΣ ΕΤΑΙΡΕΙΑ ΑΝΑΠΤΥΞΙΑΚΟΣ ΟΡΓΑΝΙΣΜΟΣ ΤΟΠΙΚΗΣ ΑΥΤΟΔΙΟΙΚΗΣΗΣ
Country: GR
Region: EL303
CPV classification: 48000000 | 48422000 | 72212190 | 72212331 | 72212517
Estimated value:  EUR
EU fund: eu-funds

Technical requirements: Αντικείμενο της σύμβασης είναι ο σχεδιασμός, η κατασκευή και η θέση σε λειτουργία της διαδικτυακής πλατφόρμας διάθεσης ψηφιακών εργαλείων στο πλαίσιο υλοποίησής του έργου «Ψηφιακός Μετασχηματισμός επιχειρήσεων με έδρα στο Δήμο Αθηναίων».
Α. Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ανεξάρτητη Αρχή Εξέτασης Προδικαστικών Προσφυγών (ΑΕΠΠ), σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του . Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι: (α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή (β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως (γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ. Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης . Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59. Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΑΕΠΠ μετά από άσκηση προδικαστικής προσφυγής, σύμφωνα με το άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017. Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά. Μετά την, κατά τα ως άνω, ηλεκτρονική κατάθεση της προδικαστικής προσφυγής η αναθέτουσα αρχή, μέσω της λειτουργίας «Επικοινωνία» : α) Κοινοποιεί την προσφυγή το αργότερο έως την επομένη εργάσιμη ημέρα από την κατάθεσή της σε κάθε ενδιαφερόμενο τρίτο, ο οποίος μπορεί να θίγεται από την αποδοχή της προσφυγής, προκειμένου να ασκήσει το, προβλεπόμενο από τα άρθρα 362 παρ. 3 και 7 π.δ. 39/2017, δικαίωμα παρέμβασής του στη διαδικασία εξέτασης της προσφυγής, για τη διατήρηση της ισχύος της προσβαλλόμενης πράξης, προσκομίζοντας όλα τα κρίσιμα έγγραφα που έχει στη διάθεσή του. β) Διαβιβάζει στην ΑΕΠΠ, το αργότερο εντός δεκαπέντε (15) ημερών από την ημέρα κατάθεσης, τον πλήρη φάκελο της υπόθεσης, τα αποδεικτικά κοινοποίησης στους ενδιαφερόμενους τρίτους αλλά και την Έκθεση Απόψεών της επί της προσφυγής. Στην Έκθεση Απόψεων η αναθέτουσα αρχή μπορεί να παραθέσει αρχική ή συμπληρωματική αιτιολογία για την υποστήριξη της προσβαλλόμενης με την προδικαστική προσφυγή πράξης. γ) Κοινοποιεί σε όλα τα μέρη την Έκθεση Απόψεων, τις Παρεμβάσεις και τα σχετικά έγγραφα που τυχόν τη συνοδεύουν, μέσω του ηλεκτρονικού τόπου του διαγωνισμού το αργότερο έως την επομένη εργάσιμη ημέρα από την κατάθεσή τους. δ)Συμπληρωματικά υπομνήματα κατατίθενται από οποιοδήποτε από τα μέρη μέσω της πλατφόρμας του ΕΣΗΔΗΣ το αργότερο εντός πέντε (5) ημερών από την κοινοποίηση των απόψεων της αναθέτουσας αρχής .
Αντικείμενο της Σύμβασης αποτελεί η ανάπτυξη και θέση σε λειτουργία της διαδικτυακής πύλης του έργου. Η Διαδικτυακή Πύλη θα αποτελέσει δίαυλο επικοινωνίας με τις επιχειρήσεις και τους αποδέκτες των υπηρεσιών της, τους φορείς και το ευρύτερο κοινό, ενώ θα λειτουργήσει ως μέσο διάχυσης πληροφορίας, γνώσεων, εμπειρίας και τεχνογνωσίας. Η Διαδικτυακή Πύλη θα διαδραματίσει το ρόλο του διαδικτυακού σημείου εισόδου για εσωτερικούς και εξωτερικούς χρήστες, παρέχοντας μια σειρά από λειτουργικές δυνατότητες. Προς τούτο, η Πύλη θα παρέχει έναν ενοποιημένο τρόπο πρόσβασης σε όλες τις ομάδες χρηστών της, μέσα από μια ενοποιημένη γραφική διεπαφή χρήστη, η οποία θα ολοκληρώνει όλες τις διαθέσιμες ηλεκτρονικές υπηρεσίες, αντανακλώντας τα δικαιώματα κάθε ομάδας. Πλέον του βασικού μηχανισμού πλοήγησης, η Πύλη θα προσφέρει και συμπληρωματικούς τρόπους πρόσβασης στο περιεχόμενο, στα εργαλεία και τις εφαρμογές, όπως μηχανή αναζήτησης, δένδρο πλοήγησης ( και πίνακα τελευταίων προσθηκών. Οι βασικές λειτουργίες της Διαδικτυακής Πύλης περιλαμβάνουν τα ακόλουθα: • Παροχή πληροφοριακού υλικού προς τις ενδιαφερόμενες επιχειρήσεις και το ευρύτερο κοινό. • Διάθεση εφαρμογών κι εργαλείων με τη μορφή συνδρομητικού μοντέλου. • Δημοσιοποίηση της προόδου και ειδικότερα των σημείων οροσήμων του έργου. • Διαχείριση Χρηστών, με λειτουργίες δυναμικού καθορισμού ρόλων και απόδοσης ρόλων σε χρήστες, μέσα από ενιαίο περιβάλλον χρηστών. • Η Διαδικτυακή Πύλη οφείλει να υποστηρίζει διαφορετικές ομάδες χρηστών με διακριτές αρμοδιότητες και απαιτήσεις και συγκεκριμένα προφίλ ασφάλειας και ρόλους. • Διαχείριση Περιεχομένου, μέσα από ένα ενιαίο περιβάλλον διαχείρισης του περιεχομένου και της εμφάνισης της κύριας ιστοσελίδας, των υπηρεσιών και των διαδικτυακών εφαρμογών του Συστήματος, μέσω ενός κεντρικού πίνακα ελέγχου. • Διαδικτυακή εφαρμογή για την εγγραφή των εξωτερικών χρηστών του Συστήματος καθώς και τη δημιουργία και διαχείριση του προσωπικού τους προφίλ στα πλαίσια το έργου. • Διαδικτυακή εφαρμογή καταγραφής του κόστους χρήσης των εργαλείων/εφαρμογών ανά χρήστη-επιχείρηση. Γενικές Τεχνολογικές Επιλογές Τα υποσυστήματα και οι διαδικτυακές εφαρμογές θα υιοθετούν την αρχή του «Σχεδιάζοντας για Όλους» εντάσσοντας προϋποθέσεις και όρους προσβασιμότητας σε ΤΠΕ για άτομα με αναπηρία βασιζόμενες σε διεθνώς αναγνωρισμένους κανόνες. Ειδικότερα, οι βασικές τεχνολογικές επιλογές του Συστήματος θα περιλαμβάνουν • Παροχή και υποστήριξη συνεργατικών τεχνολογιών • Ενοποίηση και αυτοματοποιημένη διαχείριση περιεχομένου • Ανοικτή αρχιτεκτονική, με δυνατότητες συνεργασίας με σχεσιακές βάσεις δεδομένων, λειτουργικά συστήματα, εξυπηρετητές διαδικτύου και εφαρμογών, κλπ • Επεκτασιμότητα • Πολλαπλές μεθόδους αναζήτησης και παρουσίασης περιεχόμενου και πληροφοριακού υλικού • Δυνατότητα παραμετροποιημένης πρόσβασης • Διασφάλιση της προσβασιμότητας των ατόμων με ειδικές ανάγκες (ΑΜΕΑ) τόσο στο περιεχόμενο όσο και στις παραγόμενες ηλεκτρονικές υπηρεσίες (WC3) • Εναρμόνιση με τον κανονισμό προστασίας προσωπικών δεδομένων. Παραδοτέα του έργου¨ Π1 Μελέτη Εφαρμογής στην οποία θα εξειδικεύονται τα εργαλεία που θα αναπτυχθούν/παρασχεθούν Π2 Σχεδιασμός & Ανάπτυξη Διαδικτυακής Πύλης του έργου Π3 Ανάπτυξη on-demand προϊόντων και υπηρεσιών Π4 Διάθεση on-demand προϊόντων και υπηρεσιών Π5 Μεταφορά τεχνογνωσίας στην Αναθέτουσα Αρχή


Winner: ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ ΑΝΩΝΥΜΗ ΕΤΑΙΡΕΙΑ (δ.τ. "ΟΤΕ Α.Ε.")
Award value: 720500